r

Dnro 798/90/2004

SUOMEN KUNTALIITTO
\ FINLANDS KOMMUNFÖRBUND
Kuntatalous
Oiva Myllyntaus

Lausunto
14.9.2004

Oikeusministeriö
PL 25
00023 Valtioneuvosto

'o~ 0 3,Q n I uy	G ti

Lausunto viranomaisten asiakirjojen jäljenteiden maksullisuutta selvittäneen työryhmän muistiosta (OM 9.7.2004)

Kuntaliitto pitää tarpeellisena, että maksuista tiedon antamisesta julkisesta asiakirjasta säädetään julkisuuslaissa (34 §) ja kuntalaissa (50 §) työryhmän esittämällä tavalla. Kustannusvastaavuusperiaatteen soveltaminen maksun määräämisessä on myös perusteltua.

Kuntaliitto pitää kuitenkin välttämättömänä, että kustannusvastaavuus kuntien maksuissa lähtee kunnallishallinnon laskentakäytännöstä sen lisäksi, että maksuissa otetaan huomioon ehdotetut julkisuuslain 34 §:n säännökset. Julkisuuslaissa ja sen perusteluista tulisikin käydä selkeästi ilmi, etteivät kunnat ja kuntayhtymät ole sidottuja valtion maksuperustelain omakustannusarvoon maksuista päättäessään.

Mitä edellä todetaan, koskee myös kunnan mandollisuutta jättää maksu kokonaan määräämättä tai määrätä se todellista kustannusta alemmaksi. Perusteluissa tämä asia onkin useassa kohdin tuotu esiin. Perustelujen kanta valtuuston toimivallasta päättää maksuperuste- ja lunastuspäätöksin tai säännöllä maksun alentamisessa tai sen lykkäämisestä tulisi kuitenkin ottaa esitettyä selkeämmässä muodossa myös lakitekstiin. Kuntaliitto ehdottaakin, että 34 §:n 3. momentin ensimmäinen virke muutetaan muotoon: ".... jollei 4 momentista muuta johdu tai jollei tätä pienemmästä maksusta tai pienempään maksuun johtavasta maksuperusteesta taikka tiedon antamisen maksuttomuudesta säädetä laissa taikka pääteää kuntalaissa säädetyllä tavalla".

Esitetty sanamuoto olisi omiaan selkeyttämään säännöksen sitä tarkoitusta, että riittävää on maksusta tai sen perusteesta päättäminen kuntalaissa säädetyllä tavalla, eikä ko. maksua koskevien erityissäännösten sisältyminen kuntalakiin.

Säännökset perittävien maksujen määrittämisestä yksikkökohtaiseen keskihintaan perustuen ja maksujen julkaisemista ennakkoon kunnan tietoverkossa ovat perusteltuja.

SUOMEN KUNTALIITTO

yksikön päällikkö, kuntatalous	kehityspä'. likkö
TOINEN LINJA 14	ANDRA LINJEN 14	PUH./TFN (09) 7711
00530 HELSINKI	00530 HELSINGFORS	TELEFAX (09) 771 2291
PL 200, 00I01 HELSINKI	PB 200, 0010I HELSINGFORS	WWW.KUNNAT.NET